Source: http://live.prosport.ro/alte-sporturi/handbal/fara-solutii-a-doua-infrangere-pentru-csm-bucuresti-in-liga-campionilor-norvegiencele-de-la-vipers-kristiansand-au-dominat-partida-cap-coada-17598844
Timestamp: 2019-09-18 20:19:16+00:00

Document:
Fără soluţii | A doua înfrângere pentru CSM Bucureşti în Liga Campionilor. Norvegiencele de la Vipers Kristiansand au dominat partida cap-coadă | @ProSport
Home » Alte Sporturi » Handbal Fără soluţii | A doua înfrângere pentru CSM Bucureşti în Liga Campionilor. Norvegiencele de la Vipers Kristiansand...
4 nov 2018 14010 afişări Handbal
CSM Bucureşti - Vipers Kristiansand 26-31, scor FINAL (11-16 la PAUZĂ). Cronica meciului o puteţi citi AICI.
Într-o sală plină-ochi, campioana României a avut parte de un spectator de lux: Ilie Năstase a asistat, în premieră, la un meci al CSM Bucureşti, la handbal. De asemenea, la partidă a asistat şi Viorel Păunescu.
CSM Bucureşti a suferit o primă înfrângere în Cupele Europene sub conducerea noului antrenor, Dragan Djukic, duminică, în Sala Dinamo. Norvegiencele de la Vipers Kristiansand, ocupanta ultimului loc al Grupei D la startul partidei, au dominat duelul din primul minut şi le-au ţinut la respect pe Tigroaice.
Vipers a avut un înger păzitor în poartă, în persoana lui Katrine Lunde, însă pase greşite, atacuri previzibile şi bâlbâieli în defensivă au alcătuit imaginea generală a unei seri negre pentru CSM.
CSM Bucureşti – Vipers Kristiansand 26-31 (11-16)
Ungureanu, Grubisic – portari; Udriştioiu, Radicevic 8, Curea, Lekic 4, Neagu 8, Jacobsen, Bazaliu, Lazovic, Omoregie, Manea 1, Kurtovic 2, Hagman, Cvijic, Mehmedovic 3. Antrenor: Dragan Djukic
19:40 Vipers începe ultimul sfert de oră cu acelaşi avantaj menţinut aproape constant de norvegience, de patru goluri. CSM-ul a venit la -3, dar Mehmetovic, pe superioritate a româncelor, ratează cadrul porţii pe o aruncare din poziţie de extremă.
19:28 Oana Manea este prima jucătoare eliminată pentru 2 minute de la CSM. Inferioritate, la 14-18. Româncele au rezistat primele 90 de secunde fără gol primit în inferioritate, dar Neagu a tras în portarul Lunde şi, pe contraatac, Vipers ne execută, refăcând diferenţa de 5 goluri.
PAUZĂ: Vipers Kristiansand a dominat prima repriză a duelului cu CSM BUcureşti. Două parade ale lui Grubisic, plus o ratare la ultima aruncare a CSM-ului, lasă campioana României la -5 goluri, la capătul primei reprize. CSM - Kristiansand, 11-16, la intrarea la cabine.
CSM-ul a reuşit 11 goluri din 25 de aruncări la poartă în prima repriză, în timp ce norvegiencele au raport 16/30. Trei dintre golurile Tigroaicelor au fost înscrise de la 7 m, în timp ce Vipers a marcat doar din acţiune.
19:00 Veşti îngrijorătoare: Lekic ratează de la 7 m, după ce a smuls o primă eliminare pentru Kristiansand. Marchează după o nouă lovitură de pedeapsă dictată în favoarea CSM-ului, însă tigroaicele au luat gol în superioritate numerică.
18:57 Neagu şi Mehmedovic trag, consecutiv, în bară, iar Vipers urcă diferenţa la şase goluri, 8-14, în minutul 23.
18:51 Mehmedovic înscrie pentru CSM pe contraatac în miutul 19, întrerupând o serie de parade ale portăriţei lui Kristiansand, tăind din avansul de cinci lungimi al norvegiencelor.
18:47 La jumătatea primei reprize, Vipers are avantaj de două goluri. Pentru a doua oară, Paula Ungureanu intervine bine în primă fază, însă recuperarea oaspetelor este rapidă şi letală, în timp ce Lunde, după goluri consecutive luate pe colţul scurt, a închis poarta în faţa Cristinei Neagu. 6-9.
18:38 CSM Bucureşti a preluat conducerea în minutul 4 şi s-a desprins apoi, în premieră, la două goluri, 5-3.
18:34 Cristina Neagu înscrie primul gol al CSM-ului în minutul trei, de la 7 m, după ce primele două reuşite au aparţinut echipei-oaspete.
18:30 Deşi joacă "în exil", CSM Bucureşti are parte de o sală plină la a treia partidă pe teren propriu în Liga Campionilor.
"Este absolut normal ca toată lumea să se gândească doar la victorie. Suntem CSM şi avem mereu obiectiv victoria. Este foarte important să ţintim obiective înalte. Vipers joacă bine, sunt puternice fizic, sper să câştigăm. Aşteptăm publicul să ne susţină", a declarat coordonatorul de joc al Tigroaicelor, sârboaica Andrea Lekic.
În celălalt meci al seriei, de la 15:30, Ferencvaros Budapesta se ciocneşte cu vicecampioana Germaniei, BBM Bietigheim.
CSM a câştigat în tur meciul cu Vipers Kristiansand, în Norvegia, scor 29-27. Bucureştencele sunt pe primul loc în grupă după primele trei partide, cu patru puncte - la egalitate cu Ferencvaros, dar cu golaveraj superior (93-88, faţă de 86-87). Vipers Kristiansand ocupă ultimul loc în Grupa D, cu un singur punct.
CSM Bucureşti a debutat cu victorie în grupele Ligii Campionilor pe data de 5 octombrie, 36-31 pe teren propriu, cu Ferencvaros. A urmat o înfrângere neaşteptată în Germania, la două goluri diferenţă, contra celor de la Bietigheim şi victoria în meciul-tur cu Vipers.
Campioana României la handbal feminin ajunge la meciul din Sala Dinamo după trei victorii consecutive în Liga Florilor şi după ce a reuşit să înscrie 36 de goluri cu Măgura Cisnădie, respectiv 34 de goluri cu "U" Cluj.
Rezultatele CSM Bucureşti în Grupa D a Ligii Campionilor:
CSM Bucureşti - Ferencvaros 36-31 (18-13)
Bietigheim - CSM Bucureşti 30-28 (16-12)
Kristiansand - CSM Bucureşti 27-29 (14-14)
1. CSM Bucureşti - 4 puncte
2. Ferencvaros - 4 puncte
3. Bietigheim - 3 puncte
Puşcaş o salvează pe Palermo! A marcat golul decisiv în minutul 90, iar echipa sa trece pe primul loc CITEŞTE PE PROSPORT.RO
Tag-uri: handbal, csm, liga, liga campionilor

References: CSM 
 CSM 

CSM 
 CSM 

CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 
 CSM 

CSM 
 CSM 
 CSM 
 CSM